# «Cæsar Kunikov»

| «Cæsar Kunikov» (BDK-64) |
| --- |
| «Cæsar Kunikov» i Rødehavet (2003) |
| Karriere |
| Land | Russland |
| Flaggstat | Russland |
| Skipstype | Amfibisk landingsskip |
| Nummer | 158 |
| Oppkalt etter | Tsezar Kunikov |
| Klasse | Roputja-I-klassen |
| Bygget | 1986 ved Stocznia Pólnocna, Gdańsk, Polen |
| Operativ | 30. oktober 1986 |
| Hjemmehavn | Sevastopol, Ukraina |
| Tekniske data |
| Deplasement | 2 812 tonn (standard) 4 076 tonn (fullastet) |
| Lengde | 112,5 m |
| Bredde | 15,01 m |
| Dypgående | 4,26 m |
| Framdrift | 2 × Zgoda-Sulzer 16ZVB40/48-dieselmotorer; 19 200 bhk (14 318 kW) |
| Hastighet | 17,59 knop (32,58 km/t) |
| Rekkevidde | 11 000 km ved 12 knop (22 km/t) 6 500 km ved 16 knop (30 km/t) |
| Bestykning | 2 × dobbeltløpede 57 mm AK-725 dual purpose-kanoner 4 × 8 Strela 2 SAM-utskytningsramper 2 × 22 A-215 Grad-M-rakettplattformer |
| Mannskap | 98 (17 offiserer) |
| Note | Lastekapasitet: 10 × stridsvogner og 340 soldater *eller* 12 × BTR PPK og 340 soldater *eller* 3 × stridsvogner, 3 × 2S9 Nona-S selvdrevne artilleri, 5 × MT-LB PPK, 4 × lastebiler og 313 soldater *eller* en nyttelast på 500 tonn |

**«Cæsar Kunikov» (BDK-64)** (russisk: Цезарь Куников (БДК-64)) var et landingsskip av Prosjekt 775-klassen (NATO-kallenavn: Roputja-I) som tilhørte den russiske marinen.

Skipet ble bygget ved Stocznia Pólnocna-verftet i Gdańsk i Polen og sjøsatt den 30. oktober 1986. «Cæsar Kunikov» var i tjeneste ved den russiske Svartehavsflåten, som har sitt hovedkvarter i Sevastopol på Krim-halvøya.

Skipet er oppkalt etter Cæsar Lvovitsj Kunikov som var en kommanderende offiser i den sovjetiske marinen. Under andre verdenskrig ledet han en landgangsoperasjon som lyktes i å gjenerobre og sikre det tyske brohodet ved Malaja Zemlja. Kunikov ble hardt såret under kampene og døde senere av skadene. Han ble posthumt tildelt Sovjetunionens høyeste utmerkelse, Helt av Sovjetunionen, for sin heroiske innsats.

14. februar 2024 rapporterte den ukrainske etterretningstjenesten at skipet var blitt angrepet i et ukrainsk sjødroneangrep i løpet av den russisk-ukrainske krigen og sannsynligvis senket.

## Operativ historie

### Russisk-georgiske krigen

«Cæsar Kunikov» tjente som flaggskip for skvadronen av russiske marinefartøy som deltok i slaget utenfor kysten av Abkhasia under den russisk-georgiske krigen i august 2008.

### Borgerkrigen i Syria

I oktober 2015 ble «Cæsar Kunikov» sendt til Syria med en last med våpen og ammunisjon for den syriske hæren.

### Russisk-ukrainske krigen

Den 24. mars 2022 rapporterte den ukrainske generalstaben at «Cæsar Kunikov» og søsterskipet «Novocherkassk» hadde blitt skadet under et angrep som ødela Alligator-klasse landgangsfartøyet «Saratov» i havnen i Berdjansk under den russiske invasjonen av Ukraina i 2022. Video av hendelsen viste «Cæsar Kunikov» og Novocherkassk» som trakk seg vekk fra havnen like etter angrepet; der et av skipenes bakkdekk var i brann, uklart hvilket skip.

Den 18. april 2022 ble det rapportert at skipets sjef, Alexander Chirva, døde under invasjonen av Ukraina.

Den 14. februar 2024 rapporterte det ukrainske forsvaret at «Cæsar Kunikov» begynte å synke til sjøs utenfor kysten nær byen Alupka på Krim etter et angrep av sjødroner tilhørende den ukrainske etterretningstjenesten, og den ukrainske generalstaben gjentok påstandene samme dag. Det har ikke vært noen uavhengig bekreftelse av påstanden, men Russland har ikke benektet at skipet har sunket.

## Referanser

## Eksterne lenker

* (en) Tsezar Kunikov (ship, 1986) – kategori av bilder, video eller lyd på Commons
* «Большой десантный корабль 'Цезарь Куников'». *flot.sevastopol.info*.  Bilder av «Cæsar Kunikov».

Autoritetsdata